Հին այս աշխարհի բնակիչները, ինչպես նաև երիտասարդ դեմքերը, սիլուետներու պես դուրս կուգան խավարեն, կկանգնին մեր առաջ: Հեղինակը շեշտորեն չէ անձնավորած զանոնք, մանրամասնորեն չէ բնութագրած: Առավել կամ նվազ խտությամբ տրված կերպարանքներ են, իրենց հիմնական հատկանիշով ներկայացված: Յուրաքանչյուր խոհ, խոսք կամ շարժում բան մը կը հայտնաբերե անոնց հոգիեն, բայց առարկայականորեն չարձանացներ զանոնք մեր առաջ: Սակայն կզգանք անոնց ներկայությունը, կապրիեք յուրաքանչյուրին տագնապը, կմտնենք ամեն մեկուն մտերմության մեջ: